Kanton Nee-Syke

De Kanton Nee-Syke weer as Kanton en Verwaltungsrebeed in de Franzosentied (1810-1811). De Seet weer Nee-Syke.

 Historie 

Dat Rebeed weer vörher Deel von de Graafschop Heien (Kurförstendom Hannover) un hett dor to dat Amt Syke höört.

An’n 1. März 1810 hett de König von dat Königriek Westfalen, Hieronymus, kund daan, dat dat Kurförstendom Hannover Deel von sien Königriek warrt. Westfalen weer en Vasallenstaat von dat Franzöösche Kaiserriek, dat siet 1803 dat Kurförstendom besett hollen harr.

Binnen Westfalen weer de Kanton Nee-Syke een von de ölven Kantons in’n Distrikt Veern von dat Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Kanton Nee-Syke is opdeelt worrn op de Mairien Syke un Rier in’n Kanton Syke, Distrikt Bremen von dat Departement von de Wersermünnen.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor.

 Kantons 

De Kanton weer indeelt in acht Mairien:Bulletin des lois du Royaume de Westphalie. Königliche Bookdruckeree, Kassel 1810, Sied 20

 Mairie Nee-Syke: Nee-Syke, Snepke
 Mairie Okel: Okel
 Mairie Osterholt: Osterholt, Göstörp
 Mairie Karkweyh: Karkweyh
 Mairie Sudweyh: Sudweyh
 Mairie Drey: Drey, Ausen, Hostäe
 Mairie Rier: Rier, Ketsche
 Mairie Fell: Fell, Schlieme, Imhorst, Hilmbrook

 Footnoten 

Kategorie:Kanton